"Setswana Puo ya Gae (HL)/P3 13 DBE/Ngwanaitseele 2021 NSC – Kaedi ya go tshwaya 2.4 ATHIKELE YA MAKASINE Athikele ya makasine ke karolwana ya makasine e batho ba kwalang dikgang dingwe kgotsa ba bega sengwe gore se buisiwe ke botlhe. Dintlha tse di tshwanetsweng go elwa tlhoko fa go tshwaiwa athikele ya makasine:  Kgang e neelwa setlhogo se se itlhalosang e bile se gogela.  Motlhatlhojwa o na le kgololosego ya bobegakgang.  Palo ya mafoko a lona ke 180-200 diteng fela.  O patelesega gore kgang ya gagwe e ngokele, mme e sa nyeletse bonnete jwa kgang.  Temana ya ntlha e tshwere bontsi jwa dikgang gonne e araba dipotso Kae? Mang? Leng? Jang? E tlhagisa dilo tse di tlhokegang gore mmele o itekanele.  Leina la mokwadi le tlhagisiwe kwa tshimologong ya athikele.  E se ka ya nna le diphoso tsa mofuta ofe. Se se lebeletsweng mo batlhatlhojweng:  Setlhogo se se nang le kgogedi.  Tlhagiso ya se se abiwang ka botlalo.  Thadiso ya ditiragalo tsa letsatsi leo ka botlalo (sk: baabelwa, dibui tse di farologaneng).  Tlhagiso ya maina/ ditheo tse di tshegeditseng porojeke eo.  Bokhutlo e nne jo bo solofetsweng. [25] 2.5 PUO Puo ke karolo e e botlhokwa ya go fatlhosa. Mo mabakeng a mantsi motho o neelana ka puo mo dikopanong kgotsa meletlong. Puo ya go bua le setšhaba e farologana le ya go bua le setlhotšhwana sa batho. Dintlha tse di tshwanetseng go elwa tlhoko fa go tshwaiwa puo:  Matseno, mmele le bokhutlo.  Maikalelo a puo.  Dintlha di se ke tsa phatlhalala.  Dipolelo tse dikhutshwane ka dikakanyo tse di bonolo.  Tiriso ya dikao tse di tlwaelegileng.  Maikutlo a mmui.  Palo ya mafoko a yona ke 180–200 diteng fela.  Tiriso ya puo e senole kgolo, go se nne le ditlhapa le tshotlo.  E se ka ya nna le diphoso tsa mofuta ofe. Se se lebeletsweng mo batlhatlhojweng:  Setlhogo sa puo.  Ditumediso go bareetsi le ditebogo tsa ba ba tlileng kopanong.  Tshimologo e nne maatla, e ngoke theetso. E ka nna motlae kgotsa nopolo. Kwalololo e ileditswe Phetla"